Berlingske Tidende, 1763-02-18
Vore Capitalister have tilbuden Hr. Græven af Bute hen mod 25 Millioner Pund Sterl., men man har takket dem for dette til Kongens Tieneste gjorde Tilbud, og for deres Jver til det almindelige Bestes Befordring, og derhos tilkiendegivet dem, " at saavidt man forud saae, ville den Summa som man behøvede at optage, ikke overstige 3 og en halv Million Pund Sterl., men dersom Sagerne skulle falde anderledes ud end man ventede, ville man benytte sig af deres gode Villie." Hoffet har meget at bestille med hvad som kan befordre Enigheden imellem de Wienske og Berlinske Hoffer, og giør deri eet med Hoffet til Versail, les. Af Brevskaber som for nogle Dage siden er indløben, om denne Sag, seer man intet andet, end at Kongen af Preussen hverken vil afstaae eller paa nogen anden Maade eftergive noget; dog synes han ikke at være utilbøyelig til at tilstaae Kongen af Pohlen som Churfyrste af Sachsen, en Skadelsholdelse. Den 31te Januar fik Hoffet vigtige Brevskaber fra Paris. Man siger og at Hr. Stanley er kommen derfra tilbage. Siden har man forsikret, at Definitif=Freds=Tractaten var bragt til Rigtighed, undtagen den Articul som angaaer Demoleringen af Fæstningsværkerne ved Dunkirken. Den 28de Januar er over Jrland med en Expresser indløben den ubehagelige Efterretning, at Fæstningen Goree var ganske ødelagt ved den ulykkelige Hendelse, at et Krud=Magazin sprang i Luften; over 100 Mand af Besætningen skal derved være omkommen. Det verdste ved denne Ulykke er, at denne Fæstning skal, i Kraft af den 9de Articul i Præliminairerne, gives Frankrige tilbage i den samme Stand som vi have bekommet den. Som man hører, saa har det følgende Beskaffenhed med den Feil som er skeed i den 10de Articul af Præliminairierne: Førend disse bleve indrettede, lod vores Hof adsporge Directeurerne for vores Ostindiske Compagnie, paa hvad Fod de ønskede at faae de Ostindiske Sager indrettede? Af Directeurerne vare da ikkun 5 samlede, og disse begik den store Feil, at tilkiendegive vores Hof: de ønskede at alt i Ostindien maatte blive sat i den Stand som Sagerne i Aaret 1749 befandte sig udi. Ved denne Feil er derpaa bemelte Articul udfalden meget fordeelagtigere for de Franske end vi ønskede. Af den Aarsage skal reyse sig en stor Misfornøyelse imellem Lemmerne af vores Ostindiske Compagnie, og det hedder, at de Directeurer som saaledes have forseet sig, skulle staae til Regenskab derfor. Den Flode som ventes tilbage fra Ha vana, efter som denne Plads overgives til Spanien igien, bringer med sig en anseelig Forraad af Kiøbmandsvahre, som de Engelske ved Jndtagelsen have bemægtiget sig, saa som: Sukker, Cacao, Bomuld, Feber=Bark, raat Læder og Blade=Tobak, Farve=Træe, Bygnings-Træe, Bræder af Ceder=Træe, og Sildpadde=Skaller. Disse Vahre blive anseete til 300000 Rdlr. Værdie. Man forsikre at Admiral Pocock skal blive gjort til Lord og Pair af Engeland, og udnævnes i Lord Ansons Sted; Han er den eeneste af vores Helte, som uagtet at han bestandig har været sygelig, dog har indladt sig i 3 ordentlige Trefninger, og vundet dem. J Følge Breve fra Tyrkiet under 16de Jan. ere de berømte Dardaneller, ved et Jordskjælv, blevne ganske ødelagte. Transportskibene, General Wolf paa 4000 Tønder, Providener paa 370 Tdr. og le Lion paa 290 Tønder, ere blevne staaende paa Klipperne af Moro. Af Admiral Pococks Flode, ere, paa Hidreysen fra Havana, følgende Transportskibe undergangne: Avanturier paa 362, Wilhelm og Anna paa 278, l'Alonelle paa 138, la jolie Elisabeth paa 176, Strick Land=Castel paa 235, og Riccard, iligemaade Galeeren de Pitt. Man siger at Græven af Kildara skal med det første blive udnævnt til Hertug, og at Grævinde af Yarmouth giør Anstalter til at reyse til Hannover, for der at henbringe hendes øvrige Levetid.